Volkerus Bouffier

Volkerus (Theodisce: Volker) Bouffier (natus Giessae die 18 Decembris 1951) est vir publicus Germaniae et sodalis factionis CDU.

Iuventus et munus
Bouffier anno 1970 maturitatem Giessae adeptus est, atque deinde eodem loco iurisprudentiae studebat. Anno 1975 primam, 1977 secundam probationem accepit. Annis 1975–1978 adlatus scientificus Giessae operam dedit, deinde et annis 1978–1987 et 1991–1999 causidicus fuit.

Familia
Bouffier uxorem duxit et tres liberos habet.

Vita publica
Bouffier annis 1976–1984 praeses Unionis Iuvenilis Hassiae erat, et ab anno 1978 sodalis consilii regentis factionis CDU in Hassia est, annis 1979–1993 decurio urbis Giessae et 1979–1999 legatus dietae pagi Giessae. Annis 1982–1987 ab anno 1991 legatus senatus terrae Hassiae est. Anno 1987, Gualterius Wallmann (CDU) praeses ministrorum eum secretarium civitatis in administerio internarum rerum Hassiae fecit, quem magistratu ad annum 1991 duxit, cum factio sua electionem perdidit. Die 7 Aprilis 1999, Rolandus Koch praeses ministrorum eum administrum internarum rerum fecit. Koch 25 Maii 2010 nuntiavit se omnes honores mox relicturum, et Bouffier successorem suum proposuit. Die 12 Iunii 2010 praeses factionis CDU electus est, et die 31 Augusti praeses ministrorum ei successit. 15 Novembris eiusdem anni praeses vicarius CDU Germaniae electus est. Die 1 Novembris 2014 praeses Consilii Foederalis Germaniae successor Stephani Weil (Saxonia Inferior) factus estbundesrat.de die 10 Octobris 2014. Die 1 Novembris 2015 Stanislaus Tillich (Saxonia) ei successit.

Nexus externi

Curriculum vitae in pagina administerii internarum rerum Hassiae (lingua Theodisca) 
Pagina personalis (lingua Theodisca)

 Notae 

Categoria:Alumni Universitatis Giessensis
Categoria:Causidici
Categoria:Praesides ministrorum Hassiae
Categoria:Praesides Consilii Foederalis Germaniae